b'\n_START_ARTICLE_\nAu\xc5\xa1ra Vektarien\xc4\x97\n_START_PARAGRAPH_\nAu\xc5\xa1ra Vektarien\xc4\x97 (g. 1959 m. bir\xc5\xbeelio 6 d. Vilniuje) \xe2\x80\x93 Lietuvos mokslinink\xc4\x97, gamtos moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\nMotina Milda \xc5\xa0ala\xc5\xa1evi\xc4\x8dien\xc4\x97. Nuo gimimo buvo globojama motinos t\xc4\x97v\xc5\xb3 Stasio ir Eugenijos Kazlausk\xc5\xb3, mok\xc4\x97si Vilniaus 35-oje  ir Salom\xc4\x97jos N\xc4\x97ries vidurin\xc4\x97se mokyklose. 1982 m. baig\xc4\x97 Vilniaus Universitet\xc4\x85._NEWLINE_1986-1991 m. studijavo ir baig\xc4\x97 neakivaizdin\xc4\x99 aspirant\xc5\xabr\xc4\x85 Biochemijos institute._NEWLINE_1989 m. bir\xc5\xbeelio 23 d. Kauno politechnikos institute (dabar Kauno technologijos universitetas)  apgyn\xc4\x97 kandidatin\xc4\x99 disertacij\xc4\x85, u\xc5\xbe kuri\xc4\x85 1993 m. nostrifikuotas gamtos moksl\xc5\xb3 daktaro laipsnis._NEWLINE_1993-2006 m. dirbo Biochemijos institute. 1993-1998 m. vadovavo Biochemijos instituto Patentin\xc4\x97s analiz\xc4\x97s ir informacijos sektoriui._NEWLINE_1998-2002 m. \xc4\xafsitrauk\xc4\x97 \xc4\xaf ES 5-osios Bendrosios programos (5 BP) informacin\xc4\x97s tarnybos Lietuvoje veikl\xc4\x85 (veiklos koordinatorius dr. Juras Ulbikas, Puslaidininki\xc5\xb3 fizikos institutas) ir buvo nominuota  ES 5 BP Gyvenimo kokyb\xc4\x97s ir gyvenimi\xc5\xa1k\xc5\xb3j\xc5\xb3 i\xc5\xa1tekli\xc5\xb3 panaudojimo programos (LIFE) komiteto nare bei nacionaline atstove informacijai Lietuvoje._NEWLINE_Nuo 2006 m. dirba Vilniaus universitete, Teorin\xc4\x97s fizikos ir astronomijos institute, nuo 2014 vyresnioji mokslo darbuotoja. Lietuvos fizik\xc5\xb3 draugijos nar\xc4\x97 ir Lietuvos mokslinink\xc5\xb3 s\xc4\x85jungos nar\xc4\x97.\n_START_SECTION_\nMokslin\xc4\x97 veikla\n_START_PARAGRAPH_\nMolekuli\xc5\xb3 sandaros, funkcij\xc5\xb3 ir j\xc5\xb3 fizikini\xc5\xb3 savybi\xc5\xb3 teorinis modeliavimas. Vyksm\xc5\xb3 ir s\xc4\x85veik\xc5\xb3 naujose daugiafunkcin\xc4\x97se heterocikl\xc4\x97se molekulin\xc4\x97se sistemose teorinis tyrimas. Molekuli\xc5\xb3 fizika, [chemin\xc4\x97 fizika].'